Dronkbestuurder vra polisie om sy motor aan die gang te kryArgieffoto Foto: stevepb, Pixabay ŉ Dronkbestuurder in Wes-Duitsland het Saterdagoggend homself geïnkrimineer toe hy polisiebeamptes voorgekeer het om sy motor aan die gang te kry. Toe die polisie in die klein dorpie van Mayen met hul patrolliemotor stilhou om met die man te praat, het hulle ontdek hy is besope. Hulle het ook gesien dat sy motor onlangs in ŉ ongeluk betrokke was, maar hy kon nie enige verduideliking bied nie. Die man het uiteindelik erken hy het ŉ privaat partytjie bygewoon, maar het slegs hulp benodig om sy motor aan die gang te kry. Beamptes het sy rybewys gekonfiskeer.